На основу члана 40.тачка 6. Статута општине Чајетина ( ''Службени лист општине Чајетина '' , бр 2/2019 ) ,Скупштина општине Чајетина на седници одржаној 18. фебруара 2021. године , донела је

**ОДЛУКУ О ОДРИЦАЊУ ОСНИВАЧКИХ ПРАВА НАД МУЗЕЈЕМ НА ОТВОРЕНОМ '' СТАРО СЕЛО '' СИРОГОЈНО У КОРИСТ РЕПУБЛИКЕ СРБИЈЕ**

1. Општина Чајетина као оснивач Музеја на отвореном ''Старо село'' Сирогојно , **ОДРИЧЕ СЕ** оснивачких права над овом установом културе у корист Републике Србије.
2. Општина Чајетина задржава право предлагања директора, председника и чланова управног и надзорног одбора Музеја, а све на основу постигнутог договора и захтева Министарства културе број 631-02- 2019/2005 -02 од 26. маја 2005.године .
3. Доношењем ове одлуке ставља се ван снаге одлука Скупштине општине Чајетина број 631-01/05-01 од 27. маја 2005.године .
4. Одлуку доставити : Министарству културе и информисања Београд, ул Влајковићева бр. 3, Музеју на отвореном ''Старо село'' Сирогојно и архиви Скупштине општине.

**СКУПШТИНА ОПШТИНЕ ЧАЈЕТИНА**

**Број: 02-17/2021-01 од 18. фебруара 2021.године**

 **ПРЕДСЕДНИК**

 **Скупштине општине,**

 *Арсен Ђурић*